הטבח בניר עוז

הטבח בניר עוז בוצע על ידי ארגוני הטרור חמאס והג'יהאד האסלאמי בבוקר יום שבת, 7 באוקטובר 2023, שמחת תורה, כ"ב בתשרי תשפ"ד, בקיבוץ ניר עוז הסמוך לדרום רצועת עזה, כחלק ממתקפת הפתע על ישראל. בטבח נרצחו לפחות 40 מתושבי הקיבוץ, ונגרם הרס רב. עשרות מתושבי הקיבוץ נחטפו לרצועת עזה, וחלקם שוחררו בכמה סבבים באוקטובר ובעיקר בנובמבר 2023. ב־27 בדצמבר 2023 הכריז צה"ל על מבצע עוז וניר במסגרת הלחימה ברצועת עזה במלחמת חרבות ברזל, שנועד להביא להריגתם ולמעצרם של המחבלים שהיו שותפים לטבח בניר עוז.

בניגוד ליישובים אחרים שהותקפו באותו יום, המחבלים עזבו את ניר עוז עוד לפני שהגיעו למקום כוחות צבא ומשטרה.

== רקע ==

== הטבח ==

ערימות אפר שעבר ניפוי על ידי [[רשות העתיקות, במטרה למצוא שרידי אדם]]
מדבקה לציון הטבח בניר עוז
בשבת, 7 באוקטובר 2023, שמחת תורה, בשעה 6:30 בבוקר, חדרו לקיבוץ מאות רבות של מחבלים מארגוני הטרור חמאס והג'יהאד האסלאמי, מלווים במאות אזרחים עזתיים. הם נכנסו לקיבוץ בו זמנית מכמה כיוונים דרך מספר פתחים. ברשותם הייתה תחמושת רבה, רובי סער, טילי RPG, רימונים וחומרי נפץ.

המחבלים, שהשתייכו לכוחות הנוח'בה של חמאס, השתמשו בכמויות גדולות של תחמושת מסוגים שונים. הם שהו בקיבוץ שעות ארוכות, ביצעו מעשי אונס ורצחו משפחות שלמות, כולל קשישים וילדים. בטבח השתתף גם ארגון הג'יהאד האסלאמי, שמחזיק בחטופים מהקיבוץ.

המחבלים הגיעו מוכנים עם תצלומי אוויר של הקיבוץ וידעו היכן האמבולנס ורכב הרבש"ץ, והיו ערוכים לקראת מוקדי התנגדות צפויים. מכת האש הראשונה הייתה פיצוץ האמבולנס ורכב הרבש"ץ. לפי עדויות התושבים, נרצחו ונשרפו משפחות ובתים פוצצו באמצעות בלוני גז.

חברי כיתת הכוננות ניהלו לחימה מול המחבלים, אך בשל העובדה שהמתקפה הייתה בהפתעה מוחלטת הם לא הספיקו להתארגן ולחמו כל אחד לבדו. חלקם הצליחו לשרוד, בהם ערן סמילנסקי שניהל לחימה מתוך ביתו, והרבש"ץ שחר בטלר, שנלחם נגד עשרות מחבלים ואף נפצע. אחרים נפלו בקרב, בהם אביב אצילי שבתחילה נחשב חטוף, אך בהמשך התברר כי הוא נהרג.

במשך כל היום נאבקו משפחות הקיבוץ במחבלים שניסו לפרוץ את דלתות חדרי הממ"ד. רבים אחזו בידית בכל כוחם, אחרים נורו דרך הדלת בזמן שניסו להגן עליה. אחדים מתושבי הקיבוץ לחמו במחבלים בתוך הבתים והצליחו לבלום אותם. לאחר הפלישה הראשונית של המחבלים, פלשו גם פלסטינים תושבי הרצועה לקיבוץ, ביניהם גם נשים וילדים, ועברו מבית לבית במטרה לבזוז ולגנוב מכל הבא ליד, תוך שהם יורים במי שהתנגד ושרפו את הבתים לאחר שסיימו את הביזה. תושב הקיבוץ ירון מאור ניצל לאחר קרב יריות עם מחבלים שפרצו לביתו, ולאחר מכן הזדהה כיהודי בזכות שצעק לכח החילוץ של השוטרים את הפסוק "שמע ישראל" והשוטרים לא ירו בו. 
 
בין הנרצחות בקיבוץ היו כרמלה דן, קשישה בת 80, ונכדתה, נויה דן בת ה־12, שהייתה על הרצף האוטיסטי. חוקר השואה אלכס דנציג והעיתונאי עודד ליפשיץ נחטפו לעזה. בנרצחים היו גם 11 פועלים אזרחי תאילנד, ו־5 פועלים נוספים נחטפו.

המחבלים גרמו לנזק כבד למפעל נירלט הנמצא בכניסה לקיבוץ. הם בזזו ממנו רכוש רב ולאחר מכן העלו אותו באש.

בסביבות 13:00 עזבו אחרוני הבוזזים את הקיבוץ.

רק בסביבות השעה 13:30 בצהריים הגיעו כוחות הביטחון, בהם חיילי צה"ל ושוטרים, לקיבוץ. בשבת אחר הצהריים הם התחילו לרכז את התושבים ששרדו בבית הילדים בקיבוץ.

במרץ 2024, פורסם תיעוד של מחבל מהג'יהאד האסלאמי המתאר בחקירתו כי אנס אישה בביתה שבקיבוץ ניר עוז ב־7 באוקטובר. ב־23 במאי 2024 פרסם הדיילי מייל הבריטי תמלול מחקירת אב ובנו שנתפסו על ידי צה"ל ברצועת עזה במרץ 2024, בה הודו כי אנסו נשים בקיבוץ ניר עוז באיומי אקדח, את חלקן רצחו לאחר מכן.
קיר מנוקב כדורים בתוך בית שהותקף בידי מחבלי חמאס
שער מערבי של ניר עוז, דרכו חדרו מחבלי חמאס ב־7 באוקטובר. ברקע נראים בתיה המזרחיים של חרבת אחזעה ממנה יצאו המחבלים לטבח.

== לאחר הטבח ==
במוצאי השבת שבין 14 ל־15 באוקטובר חיסלו מטוסי קרב של צה"ל ברצועת עזה את בילאל אל־קאדר, מפקד כוח נוח'בה בגדוד דרום חאן יונס, שהיה אחראי על הטבח בניר עוז ובנירים. רוב הניצולים רוכזו אחרי הטבח במלון ישרוטל ים סוף באילת. לטובת שיקום הקיבוץ נפתחה קרן תרומה, שנכון ל־1 בספטמבר גייסה יותר מ־14,300,000 ש"ח.

תושבי ניר עוז הצהירו, גם בתקשורת, כי הם קוראים לממשלה לעשות הכל על מנת להחזיר את החטופים בשלום.

=== מבצע עוז וניר ===

ב־27 בדצמבר, במסגרת הלחימה ברצועת עזה, יצא צה"ל למבצע עוז וניר בח'וזאעה כנגד מחבלי חמאס בעיירה ממנה יצאו המחבלים והאזרחים לטבח בניר עוז.

== חטיפה לעזה ==

בעת הטבח חטפו מחבלי חמאס רבים מבני הקיבוץ, ביניהם ילדים וקשישים. בני משפחת ביבס נחטפו, בהם כפיר שנחטף בגיל תשעה חודשים, החטוף הצעיר ביותר במלחמה. כמו כן נחטפו סבתא ומשפחה בת חמש נפשות, וכן יפה אדר בת ה־85, שתמונותיה על הקלנועית שלה נהוגה על ידי המחבלים בדרך לעזה פורסמו בהרחבה. ב־24 בנובמבר שוחררו חלק מהחטופים מקיבוץ ניר עוז במסגרת הסכם הפסקת האש. בין המשוחררים היו יפה אדר ואחות החטופים נילי מרגלית שהייתה נעדרת עד לשובה.

נכון לפברואר 2024, נספרו 72 חטופים סך הכל (מתוכם 38 הושבו לישראל, וגופתו של אלעד קציר חולצה מעזה והושבה לקבורה בישראל) מקרב השבויים מבני הקיבוץ, הוכרז מותם של עשרה (כולל קציר), ו־38 נרצחים.

ב־23 באוקטובר, ביום ה־17 למלחמה, שוחררו מן השבי ברצועת עזה נורית קופר בת ה־80 ויוכבד ליפשיץ בת ה־85 תושבות ניר עוז. בעליהן נותרו בשבי יחד עם עוד כ־240 חטופים.

== גלריית תמונות ==
<gallery widths="150">
קובץ:Nir oz burned home and trees.jpg|בית ועצים שרופים בניר עוז
קובץ:Burned home of Tal Shalev.jpg|ביתו השרוף של טל שלו, שנרצח ב־7 באוקטובר. הוא נחשב כנעדר במשך כחודש, והודעה על הירצחו נמסרה ב־8 בנובמבר
קובץ:Maor home.jpg|בית שרוף בקיבוץ, לצד הפתח – דלת מנוקבת כדורים
קובץ:אנדרטה בניר עוז.jpg|אנדרטה לחללי הטבח בניר עוז ב־7 באוקטובר 2023
</gallery>

== קישורים חיצוניים ==

* מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר [https://oct7map.com/ oct7map] ובאתר [https://yuval-harpaz.github.io/alarms/oct_7_9.html?fbclid=IwZXh0bgNhZW0CMTAAAR3akJDysf7P8bO5_7IoaLOM81llPW6A2JKE4uzDx6UJ0iAUAv_46_K3vNY_aem_AYjX4n79FXM0uPuFlyow1SKlxKk7mOATldky9b6wPWRMtukVG-iWiD7r_ynu8OsfwV4JnZA9NvrynDnudJQJB5cW github]
* 
* 
* 
* 
* 
* 
* 
* רענן שקד, [https://yediot.webflow.io/7days/nir-oz-parliament?externalurl=true מדינת ישראל עזב/ה את הקבוצה], ידיעות אחרונות, 7 ימים, 27 באוקטובר 2023
* 
* יוגב כרמלי, [https://story.mako.co.il/niroz/c/pWX3o/?makoOpenChromeTabs=1&sCh=31750a2610f26110&pId=173113802&cardId=pWX3o השבת השחורה של ניר עוז], 27 בנובמבר 2023
* 
* 
* 
* 
* 
* 
* 

== הערות שוליים ==

*
קטגוריה:ניר עוז
ניר עוז
קטגוריה:פיגועים שבהם נרצחו בני משפחה
קטגוריה:רצח קטינים בישראל על רקע לאומני
קטגוריה:חמאס: פיגועים
קטגוריה:ישראל: מיתות מצולמות
קטגוריה:ירי המוני בישראל
ניר עוז
קטגוריה:החזית העממית לשחרור פלסטין: פיגועים